Το ***Grecale*** ήταν ένα από τα τέσσερα αντιτορπιλικά κλάσης *Maestrale* που ναυπηγήθηκαν για το Ιταλικό Βασιλικό Ναυτικό στις αρχές της δεκαετίας του 1930. Ολοκληρώθηκε το 1934 και έλαβε μέρος σε επιχειρήσεις στον Β΄ Παγκόσμιο Πόλεμο. Παρέμεινε σε υπηρεσία μεταπολεμικά με το Ιταλικό Ναυτικό (*Marina Militare*) μέχρι τον παροπλισμό του το 1964.

Περιγραφή
---------

Κύριο λήμμα: Αντιτορπιλικό κλάσης Maestrale
Το *Grecale* τη δεκαετία του 1950.
Τα αντιτορπιλικά της κλάσης *Maestrale* ναυπηγήθηκαν βάσει εντελώς νέου σχεδίου που αναπτύχθηκε προκειμένου να επιλυθούν τα προβλήματα ευστάθειας που αντιμετώπιζαν τα προγενέστερα πλοία της κλάσης *Folgore*. Είχαν ολικό μήκος 106,7 m, πλάτος 10,15 m και μέσο βύθισμα 3,31 m το οποίο έφθανε στα 4,3 m με πλήρες φορτίο. Το εκτόπισμά τους ανέρχονταν σε 1640 t (1610 LT) με κανονικό φορτίο και έφθανε στους 2243 t (2208 LT) με πλήρες. Το πλήρωμά τους την περίοδο του πολέμου αποτελούνταν από 190 αξιωματικούς και ναύτες.

Το προωστικό σύστημά τους μπορούσε να αποδώσει έως και 44000 shp, χάρη στους οποίους μπορούσαν να φτάσουν σε μέγιστη ταχύτητα πλεύσης 32-33 kn σε πραγματικές συνθήκες. Η ακτίνα δράσης ανέρχονταν σε 2600-2800 ναυτικά μίλια με ταχύτητα πλεύσης 18 kn και στα 690 ναυτικά μίλια με ταχύτητα 33 kn.

Ο κύριος οπλισμός αποτελούνταν από δύο ζεύγη πυροβόλων των 120 mm που ήταν εγκατεστημένα σε ένα πύργο μπροστά και ακόμη έναν πίσω από την υπερκατασκευή. Διέθεταν επίσης δύο πυροβόλα των 120 mm που έβαλαν βλήματα φωτισμού/ανάδειξης στόχων (star-shells) καθώς και δύο τρίδυμους τορπιλοσωλήνες των 533 mm. Αντιαεροπορική προστασία παρείχαν τέσσερα πολυβόλα των 13,2 mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, διέθεταν δύο εκτοξευτές βομβών βυθού. Μπορούσαν επίσης να μεταφέρουν έως και 56 νάρκες.

Εν μέσω του Β΄ Παγκοσμίου Πολέμου ο προγενέστερος αντιαεροπορικός οπλισμός του *Grecale* αντικαταστάθηκε από οκτώ πυροβόλα των 20 mm. Προστέθηκαν επίσης δύο ακόμη εκτοξευτές βομβών βυθού καθώς και δύο πυροβόλα των 37 mm στη θέση των πρυμναίων τορπιλοσωλήνων και του αποστασιόμετρου στο μέσο του πλοίου. To 1949 πραγματοποιήθηκε ανακατασκευή της γέφυρας. Επίσης εγκαταστάθηκαν νέα ραντάρ ενώ ή νέα σύνθεση του αντιαεροπορικού οπλισμού αποτελούνταν πλέον από τρία πυροβόλα των 37 mm. Στα 1952–1953 τα όπλα των 37 mm αντικαταστάθηκαν από έξι πυροβόλα των 40 mm ενώ αφαιρέθηκαν και οι εναπομείναντες τορπιλοσωλήνες. Η μακρά πορεία των μετασκευών του *Grecale* ολοκληρώθηκε στα 1959–1960 με την μετατροπή του σε πλοίο διοίκησης χωρίς οπλισμό, πέρα από δύο πυροβόλα των 40 mm.

Σημειώσεις
----------

1. ↑  Κατά τη διάρκεια των δοκιμών τους και με ελάχιστο φορτίο τα πλοία της κλάσης *Maestrale* έφθαναν σε ταχύτητες της τάξεως των 38-39 kn

Παραπομπές
----------

1. 1 2 3 4  Brescia, p. 121
2. ↑  Whitley, p. 168
3. 1 2 3  Fraccaroli, p. 55
4. 1 2  Roberts, p. 300
5. ↑  Smigieski, p. 200

Βιβλιογραφία
------------

* Brescia, Maurizio (2012). *Mussolini's Navy: A Reference Guide to the Regina Marina 1930–45*. Annapolis, Maryland: Naval Institute Press. ISBN 978-1-59114-544-8.
* Fraccaroli, Aldo (1968). *Italian Warships of World War II*. Shepperton, UK: Ian Allan. ISBN 0-7110-0002-6.
* Roberts, John (1980). «Italy». Στο: Chesneau, Roger. *Conway's All the World's Fighting Ships 1922–1946*. New York: Mayflower Books. σελίδες 280–317. ISBN 0-8317-0303-2.
* Rohwer, Jürgen (2005). *Chronology of the War at Sea 1939–1945: The Naval History of World War Two* (Third Revised έκδοση). Annapolis, Maryland: Naval Institute Press. ISBN 1-59114-119-2.
* Smigielski, Adam (1995). «Italy». Στο: Chumbley, Stephen. *Conway's All the World's Fighting Ships 1947-1995*. Annapolis, Maryland: Naval Institute Press. σελίδες 195–218. ISBN 1-55750-132-7.
* Whitley, M. J. (1988). *Destroyers of World War 2: An International Encyclopedia*. Annapolis, Maryland: Naval Institute Press. ISBN 1-85409-521-8.

Εξωτερικοί σύνδεσμοι
--------------------

* Πολυμέσα σχετικά με το θέμα  Grecale (D 552) στο Wikimedia Commons

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Αντιτορπιλικά κλάσης *Maestrale* |
| --- |
|  |
| Ιταλικό Βασιλικό Ναυτικό(*Regia Marina*) | 
* *Maestrale*
* *Scirocco*
* *Grecale*
* *Libeccio*
 |
|  |
| Ιταλικό Πολεμικό Ναυτικό(*Marina Militare*) | 
*Grecale* |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Πόλεμος
* Πύλη:Δεύτερος Παγκόσμιος Πόλεμος
 |

 |